– У старасці Аляксандр і Ізабэла Любанскія жылі ў маёнтку Варонча разам са сваёй старэйшай дачкой Вольгай-Аляксандрай і яе сям’ёй. Вольга пабралася шлюбам з Адамам Чарноўскім у 1914 годзе. Чарноўскія нарадзілі чатырох сыноў, і ўсё было б добра, каб не трагедыя, якая здарылася з малодшым Антосем па яго нараджэнні. Лекарка выпісала спецыяльныя кроплі ў вочы, тады быў такі звычай, што павінна было прадухіліць інфекцыю. І лекарка памылілася на адну дзясятую, выпісаўшы занадта моцныя кроплі, і гэта спаліла яму вочы. Бацькі стараліся зрабіць усё, каб Антык з дзяцінства адчуваў сябе такім,як і ўсе яго сябры. Прырода цудоўна ўзнагародзіла яго,хоць ён нічога не бачыў, але быў вельмі музыкальны. Ён граў на многіх інструментах, выдатна адчуваў музыку.